OHJE TAPAUSSELOSTUKSIA VARTEN

Koulutettavien edellytetään kirjoittavan 6 potilastapausta etiologialtaan erilaisista haavoista ja niiden tulee kuvastaa haavadiagnostiikan ja -hoidon eri osaamisalueiden hallintaa ohjelmaan edellytettävän kirjallisuuden valossa. Potilaiden tietosuojasta on kuitenkin huolehdittava ja yksityiskohtia voi tätä silmällä pitäen tarvittaessa hieman muunnella. Potilastapauksissa tulisi kuvata myös paikallisen moniammatillisen haavanhoidon hoitoketjun toimivuutta sekä potilaalle tehtyä hoitosuunnitelma. Kunkin tapausselostuksen tavoitepituus on noin 1-2 sivua (eli noin 3000 - 6000 merkkiä välilyönteineen). Pohdintaosassa esitelty tapaus tulisi liittää laajempaan haavanhoidon kenttään 3-6 kirjallisuusviitteellä. Potilastapaukset arvioi erityispätevyystoimikunta, joka halutessaan voi kutsua koulutettavan suulliseen kuulusteluun.

Ohessa on listattu joitakin keskeisiä tietoja avuksi tapausselostusten kokoamista varten.

Tapausselostuksen kannalta olennaiset taustatiedot:

 - potilaan ikä, tietoa aiemmista sairauksista ja lääkityksistä,

- haavasta, etiologiasta, kestosta, aiemmat ja nykyiset tutkimukset ja hoitotoimenpiteet sekä niiden tulokset

- Miten hoitoprosessi sujui?

– erityisesti hoidon sujumisen mahdolliset esteet ja/tai hidasteet ja ajatuksia siitä, miten näihin voisi jatkossa toisen tapauksen kohdalla vaikuttaa suotuisasti

* Tarvittiinko hoidossa yhteistyötä muiden tahojen kanssa ja miten se sujui?

Mitä tapaus opetti?